আবুল হোসেন সবুজ, মাধবপুর থেকে ॥ মাধবপুরে এক বাড়িতে দুর্ধর্ষ ডাকাতি হয়েছে। ডাকাতদের হামলায় কয়েকজন আহত হয়েছে। ডাকাতরা নগদ ১ লাখ ৬০ হাজার টাকা, ১২ ভরি স্বর্ণালঙ্কার ও ৩টি দামী মোবাইল ফোনসহ বিভিন্ন মালামাল লুন্ঠন করে পালিয়ে যাওয়ার সময় ৩ ডাকাতকে আটক করেছে জনতা। বুধবার দিনগত রাত ২টার দিকে মাধবপুর উপজেলার নোয়াপাড়া ইউনিয়নের ইসলামাবাদ এলাকার হাজী অলিউর রহমানের বাড়িতে এ ডাকাতির ঘটনা ঘটে। আটককৃত ডাকাতরা হচ্ছে-ব্রাহ্মণবাড়িয়া জেলার নাসিরনগর উপজেলার জেঠাগাও গ্রামের আজগর মিয়ার ছেলে আক্তার মিয়া (৪৫), একই উপজেলার চান্দেরপাড়া গ্রামের তাহের মিয়ার ছেলে আহাদ মিয়া (৩৫) ও একই গ্রামের ইউসুফ খাঁর ছেলে জুম্মত খাঁ (৩৫)। স্থানীয় সূত্রে জানা গেছে- ওই রাতে ১২ থেকে ১৫ জনের একদল ডাকাত হাজী অলিউর ...